o
DEREK PRINCE: Profeetallisen ilmestyksen ydin 1
Palataan raamatunkohtaan, jonka luimme viime kerralla.
Tämänkertaisen saarnani nimi on Profeetallisen ilmestyksen ydin.
Selitän kohta tarkemmin, mitä sillä tarkoitan.
Luetaan 5. Moos. 18:18-19.
Mooses tuo sanoman Herralta Israelille.
"Profeetan minä olen herättävä heidän veljiensä keskuudesta," -
"sinun kaltaisesi, ja minä panen sanani hänen suuhunsa," -
"ja hän puhuu heille kaikki, mitä minä käsken hänen puhua."
"Joka ei kuule minun sanojani, joita hän minun nimessäni puhuu," -
"hänet minä itse vaadin tilille."
Kaikki UT:n kirjoittajat olivat samaa mieltä siitä, -
että tuo ennustettu profeetta oli Jeesus Nasaretilainen.
Pietari lainasi tuota profetiaa.
Pietari sanoo jopa, että Jumala hävittää kansasta sen, -
joka ei kuuntele.
Jumalan Sana asettaa meille valtavan velvollisuuden -
kuulla Jeesusta Profeettana, -
ei vain Opettajana, Vapahtajana tai Paimenena, vaan Profeettana.
Hän on kaikista heprealaisista profeetoista suurin.
Hänessä profetia tulee ilmi täydellisenä.
Siksi täytyy kuunnella tarkasti, kuten Pietari sanoo.
Kiinnittäkää katseenne siihen kuin pimeässä loistavaan lamppuun.
Jeesuksen maanpäällisen palvelutyön huipentuma -
on Hänen puheensa Öljymäellä.
Se on profeetallinen puhe, jonka Jeesus piti Öljymäellä -
alle viikko ennen kuolemaansa Jerusalemissa.
Pyhä Henki pitää tätä puhetta niin tärkeänä, -
että se on kirjoitettu kolmesti: Matt. 24, Mark. 13 ja Luuk. 21.
Ne kaikki ovat hieman erilaisia.
Eroja voisi verrata vaikkapa siihen, -
että puheeni taltioitaisiin kolmella videokameralla.
Kamerat taltioisivat minut eri kuvakulmasta.
Kaikki esittäisivät saman sanoman.
Kutsun Jeesuksen puhetta Raamatun profetian selkärangaksi.
Se on kielikuva, joka helpottaa asian ymmärtämistä.
Jos Raamatun ilmoitus olisi luuranko -
ja meitä kehotettaisiin kokoamaan se oikein, -
minkä osan laittaisimme ensimmäisenä paikalleen?
Selkärangan
Kun selkäranka on paikallaan, on helppoa laittaa pää, raajat -
ja muut osat.
Jos aloittaa vasemmasta käsivarresta, -
tehtävä muuttuu melko hankalaksi.
Raamatun profetioiden tulkinnassa tulee ongelmia, -
jos aloittaa kokoamisen jostakin epämääräisestä profetiasta.
Aloitan siitä, minkä uskon olevan selkäranka.
Se on Jeesuksen puhe Öljymäellä.
Kuulijoina olivat pelkästään opetuslapset.
Se on sanoma Hänen opetuslapsilleen tänään.
Jokaisen vilpittömän opetuslapsen on kuultava tämä sanoma.
Käymme läpi pääasiassa Matt. 24:ää.
Luemme myöhemmin myös Luuk. 21:ä.
Suosittelen lukemaan ajan kanssa kaikki kolme raamatunkohtaa.
Aloitamme Matt. 24:stä.
Tarkastellaan lukua jae jakeelta.
On ihanaa käydä läpi Raamattua jae jakeelta.
Kunpa siihen olisi enemmän aikaa!
Tarkastellaan systemaattisesti jae jakeelta.
Luetaan kaksi ensimmäistä jaetta.
"Jeesus lähti ulos pyhäköstä ja meni pois."
"Opetuslapset näyttivät Hänelle pyhäkön rakennuksia."
Kuningas Herodes oli laajentanut ja koristellut temppelialuetta.
Temppeliä pidettiin yhtenä antiikin ihmeistä.
Se oli juutalaisten ylpeys.
Se oli merkki erityisestä suhteesta Jumalaan.
Niin fariseukset kuin tavalliset juutalaisetkin -
pitivät temppeliä palvonnan sydämenä.
He olivat ylpeitä siitä.
Ehkäpä opetuslasten mielestä Jeesus ei ihastellut temppeliä tarpeeksi.
Niinpä he esittelivät temppeliä.
Temppeli oli varmasti koristeltu rikkaiden lahjoitusten turvin.
Jos he muistuttivat juutalaisia nykyään, he halusivat nimensä esiin
En voi sanoa varmaksi.
Jerusalemin keskeisillä paikoilla on nimilistat niistä, -
jotka ovat tukeneet jälleenrakennusta rahavaroin.
Sillä on pitkä historia.
Opetuslapset hämmästelivät Jeesuksen vastausta.
Se oli enemmän kuin isku suoraan sydänalaan.
Jeesus vastasi: -
"Ettekö näe näitä kaikkia? Totisesti minä sanon teille:" -
"tähän ei ole jäävä kiveä kiven päälle, maahan jaottamatta."
Oli kuin maa olisi pudonnut heidän jalkojensa alta.
Tuhoutuuko temppeli, koko elämämme keskus?
Opetuslapset eivät vastanneet heti.
He odottivat hetkeä, jolloin Jeesus oli yksin.
Tarinan tärkeä opetus on se, -
etteivät uskonnolliset rakennukset tee vaikutusta Jumalaan, -
elleivät ne täytä Hänen tarkoituksiaan.
Uskonnollisiin rakennuksiin kulutetaan liian paljon rahaa.
Monilla on sama kohtalo kuin Jerusalemin temppelillä.
Tarvitsemme rakennuksia, -
mutta emme liiallisen kalliita ja hienoja rakennuksia.
USA:ssa on kirkkoja, jotka ovat maksaneet ainakin 30 milj. dollaria
Sitten Jeesus ja opetuslapset poistuivat temppelialueelta.
He ylittivät Kidronin puron ja menivät itään.
He nousivat Öljymäelle ja istuivat vuoren harjalle.
Asuin vuoden Öljymäellä, kun olin brittiarmeijan palveluksessa.
Temppelialueelta on noin vartin kävelymatka Öljymäelle.
Öljymäeltä on upea näkymä kaupunkiin ja temppelialueelle.
Voimme kuvitella, miten Jeesus ja opetuslapset katselivat temppeliä.
Opetuslapset alkoivat innokkaasti esittää Hänelle kysymyksiä.
Heidän mielessään temppelin hävittäminen -
merkitsisi varmasti maailmanajan loppua.
He eivät uskoneet maailmanajan jatkuvan temppelin tuhon jälkeen.
He eivät ymmärtäneet, että nämä ovat kaksi erillistä tapahtumaa.
Opetuslapset esittivät kysymyksen. Luetaan Matt. 24:3.
"Kun Jeesus istui Öljymäellä, opetuslapset sanoivat:" -
"Sano meille: milloin se tapahtuu," -
"ja mikä on sinun tulemuksesi ja maailman lopun merkki?"
He olettivat, että temppelin hävitys olisi maailman loppu.
He esittivät kaksi pääkysymystä.
Ensinnäkin: mikä on temppelin hävityksen merkki?
Toiseksi: mikä on sinun tulemuksesi merkki?
He puhuivat yhdestä ja samasta merkistä.
Jeesus vastasi kumpaankin kysymykseen puheessaan.
Matteus käsittelee lähinnä Jeesuksen tulemuksen merkkiä.
Luukas käsittelee temppelin hävityksen merkkiä.
Koska olemme Matteuksen evankeliumissa, jatkamme siitä.
Tutkimme ensin Jeesuksen tulemuksen merkkiä.
Mistä tiedetään, että Jeesus on tulossa pian takaisin?
Jeesus varoittaa heitä aluksi eksytyksestä.
Melkein jokainen maailmanajan loppua käsittelevä raamatunkohta -
sisältää varoituksen eksytyksestä.
Ajassamme suurin uskovia kohtaava vaara on eksytys.
Meistä kukaan ei ole turvassa.
Minäkään en ole turvassa.
Rukoilen Ruthin kanssa jatkuvasti, -
että Jumala varjelee meidät eksytykseltä.
Kiinnitin katseeni vuosia sitten Paavalin sanoihin 1. Kor. 7:25:ssä.
"Sanon ajatukseni niin kuin se," -
"joka on Herralta saanut sen laupeuden, että hän on luotettava."
Minulle selvisi, että voimme olla luotettavia vain Herran armosta.
Ruth voi vahvistaa meidän rukoilevan viikoittain, -
että Herra antaisi laupeuden olla uskollinen ja varjelisi virheiltä.
Kiila, jota Saatana käyttää eksytyksen syöttämiseen, on ylpeys.
En usko, että nöyränä pysyvä uskova joutuu eksytykseen.
Jos olemme ylimielisiä ja luulemme tietävämme kaiken, -
joudumme melko varmasti harhaan.
Sanon tämän varoituksena meille kaikille.
Ollaan nöyriä ja alttiita opetukselle.
Ei kuvitella, että me tiedämme kaiken.
Tunnustetaan, että olemme riippuvaisia Herran varjeluksesta.
Jeesus vastasi Matt. 24:4-5:ssä: -
"Katsokaa, ettei kukaan teitä eksytä."
Se oli Hänen ensimmäinen vastauksensa.
Hän jatkaa: "Monta tulee nimessäni sanoen: 'Minä olen Kristus.'"
Tästedes käytän heprealaista nimeä "Messias".
Se on tässä asiayhteydessä tarkoituksenmukaisempaa.
"Monta tulee minun nimessäni sanoen: 'Minä olen Messias,'" -
"ja he eksyttävät monta."
Jeesus on oikea profeetta.
Juutalainen tietosanakirja luettelee seuraavina vuosisatoina -
noin 40 väärää profeettaa, jotka eksyttivät juutalaisia.
Tunnettu väärä profeetta oli Bar Kockba, -
joka johti kapinaa Roomaa vastaan 132 jKr.
Toinen oli Sabbatide Zve, vuonna 1666.
Hän väitti olevansa Messias. Hän johti juutalaisia Lähi-itään.
Hän kääntyi lopulta islamiin.
400-luvulla eli eräs väärä profeetta, Mooses Kreetalainen.
Hän johti satoja juutalaisia mereen kohtaamaan messiasta. He hukkuivat.
Jeesus oli oikeassa ennustaessaan, että moni tulee Hänen nimessään -
sanoen olevansa messias, ja he eksyttävät monia.
Jeesuksen sanat eivät ole vanhentuneet.
Me asumme Jerusalemissa.
Kauniisti laadittuja heprean- kielisiä kylttejä ilmestyi -
Jerusalemin pääkaduille tänä kesänä.
Kyltissä luki: "Messias saapuu Öljymäelle sunnuntaina. Tule!"
En tiedä, kuka oli tuonut kyltit.
En usko, että moni meni, eivät edes median edustajat.
Ne ovat merkkejä siitä, mitä on tapahtumassa.
Jeesus alkoi sitten puhua, mutta Hän ei kerro vastausta heti.
Matt. 24:6: "Saatte kuulla sotien melskettä ja sanomia sodista."
"Katsokaa, ettette peljästy. Sillä näin täytyy tapahtua," -
"mutta tämä ei ole vielä loppu."
Se on oleva hävityksen ja sotien aikakautta.
Sen jälkeen ei ole ollut vuosisataa, tuskin vuosikymmentä, -
jolloin ei olisi sodittu jossakin päin maailmaa.
Amerikkalaisen uutislehden mukaan maailmassa on ollut 50 sotaa -
toisesta maailmansodasta tähän päivään.
Jeesuksen mukaan se yksinään ei vielä ole merkki.
Kaksi seuraavaa jaetta on ratkaisevan tärkeitä. Luetaan ne.
Matt. 24:7-8: -
"Kansa nousee kansaa vastaan ja valtakunta valtakuntaa vastaan," -
"ja nälänhätää ja maanjäristyksiä tulee monin paikoin."
En mielestäni kehottanut lukemaan yhdessä. Hienoa, että luitte.
J. 8: "Mutta kaikki tämä on synnytystuskien alkua."
Tässä puhutaan synnytystuskista.
J. 7 kuvaa sitä, mitä Herra kutsuu synnytystuskien aluksi.
Se on hyvin tärkeää.
Mikä on syntymässä? Jos on synnytystuskia, jokin syntyy.
Vastaukseni on, että syntymässä on Jumalan valtakunta.
Sen valtias on Jeesus. Se perustetaan maan päälle.
Luen yhden jakeen Matt. 19:stä.
Matt. 19:28.
Poimin sieltä erään lauseen. "Jeesus sanoi:" -
"Totisesti: kun Ihmisen Poika uuden maailman syntyessä" -
"istuutuu kirkkautensa valtaistuimelle," -
"silloin tekin, jotka olette seuranneet minua," -
"saatte istua 12 valtaistuimella ja hallita Israelin 12 heimoa."
Jeesus tarkoittaa näkyvän valtakunnan perustamista.
Hän sanoo, että se perustetaan, kun maailma luodaan uudelleen.
Se tarkoittaa uudestisyntymää.
Samalla tavalla kristitty syntyy uudelleen.
Jeesus ei tarkoita ihmistä vaan koko maapalloa.
Jumalan valtakunta tulee maan päälle syntymän kautta.
Sitä ei voi järjestää, edistää tai suunnitella.
Jeesus sanoi, että Jumalan valta- kuntaan pääsee syntymällä uudesti.
Sama pätee maapalloonkin.
Maapallo ei näe Jumalan valtakuntaa, -
ennen kuin se luodaan uudelleen.
Jeesus sanoo istuvansa uuden maailman syntyessä valtaistuimella.
Apostolit istuvat omilla valtaistuimillaan.
Synnytystuskissa syntyy Jumalan valtakunta maan päälle.
Palataanpa Matt. 24:ään.
Katsotaan, mitkä ovat synnytystuskien alkuja.
J. 7: "kansa nousee kansaa vastaan, valtakunta valtakuntaa vastaan."
Se on eri kuin sodat ja sanomat sodista.
Sotia on aina ollut, -
mutta nyt sodista tulee isoja kansainvälisiä selkkauksia.
Kansa kansaa vastaan, valtakunta valtakuntaa vastaan.
Sanaa "maailmansota" alettiin käyttää vasta 1900-luvulla.
1900-luvulla oli kaksi maailmansotaa.
Jeesus tarkoitti juuri niitä. Näkemykseni mukaan -
synnytystuskat alkoivat ensimmäisestä maailmansodasta.
Maailma ei ole koskaan toipunut siitä.
Se on kulkenut yhdestä kriisistä aina pahempaan kriisiin.
Arvioikaa itse, olenko oikeassa.
Suuret maailmansodat ovat synnytystuskien alku.
Niiden kanssa esiintyy nälänhätää ja maanjäristyksiä.
Kun on yhtä aikaa maailmansotia, nälänhätää ja maanjäristyksiä, -
synnytystuskat ovat alkaneet.
Tässä kohdassa on kätevä lukea jae Luuk. 21:stä, -
Luuk. 21:11: -
"Tulee suuria maanjäristyksiä, ruttoa ja nälänhätää monin paikoin"
"Taivaalla on oleva peljättäviä näkyjä ja suuria merkkejä."
Jeesus mainitsee samat merkit, -
ja lisäksi vielä peljättävät näyt ja suuret merkit taivaalla.
Uskon niiden olevan saman ajanjakson myöhempi vaihe.
Ajattelen, että nämä kaikki tapahtuvat tällä vuosisadalla.
1900-luvulla oli kaksi maailmansotaa.
Aiemmin ne eivät olisi olleet mahdollisia, -
koska ei ollut kulku- ja viestiyhteyksiä.
Maanjäristyksien määrä kasvaa jatkuvasti.
On erilaisia tauteja, kuten AIDS, jotka tuhoavat kansoja, -
ellei tule muutosta.
Saharan eteläpuolinen alue on vaarassa autioitua AIDS:in takia.
On nälänhätää.
Neljännesmiljoona alle 5-vuotiasta lasta kuolee viikossa nälänhätään.
Se on 13 milj. lasta vuodessa.
Yhteensä vuosittain nälkään kuolee 40 - 50 miljoonaa.
Nälänhätä koettelee etenkin Afrikkaa, mutta myös muita alueita.
Palataan Matt. 24:ään.
J. 8: "Mutta kaikki tämä on synnytystuskien alkua."
Seuraavaksi luetellaan lisää synnytystuskia.
Sana "silloin" esiintyy monta kertaa.
"Silloin teidät annetaan vaivaan, ja teitä tapetaan," -
"ja te joudutte kaikkien kansojen vihattaviksi minun nimeni tähden."
Tässä tarkoitetaan meitä.
"Te" tarkoittaa "meitä".
Monet lukevat sen pysähtymättä, mutta se on varoitus meille.
Me joudumme kaikkien kansojen vihattaviksi.
Tämänkaltaisissa maissa se ei tunnu todelliselta.
Se on todellisuutta puolessa maailman maissa, kuten Kiinassa.
Jae 10: -
"Silloin monet lankeavat pois," -
"ja he antavat toisensa alttiiksi ja vihaavat toinen toistaan."
Tässäkin tarkoitetaan kristittyjä.
Monet luopuvat uskosta paineiden edessä.
Sen lisäksi he pettävät muita kristittyjä.
Tämä oli yleistä entisessä Neuvostoliitossa, Kiinassa -
ja muissa vastaavissa maissa.
Jae 11: "Ja monta väärää profeettaa nousee, ja he eksyttävät monta."
Väärä profeetta saa aikaan kultin.
Kultit ovat väärän profeetan aikaansaannosta.
On arvioitu, että 1900-luvulla on ollut 10 000 väärää kulttia.
Nämä luvut ovat luotettavista lähteistä.
Jae 12: "Sen tähden, että laittomuus pääsee valtaan," -
"kylmenee useimpien rakkaus."
Tässä tarkoitetaan kristittyjä. Mainitaan agape-rakkaus.
Kun laittomuus pääsee valtaan, -
maailmassa kiinni olevat kristityt menettävät ensirakkautensa.
Kuinka moni on nähnyt laittomuuden kasvavan maassaan?
Nostan käteni Britannian ja Amerikan tähden.
Kasvava laittomuus saa monet kristityt luopumaan rakkaudesta, -
ellemme ole erottautuneet maailmasta ja sen menosta.
Jae 13: "Mutta joka vahvana pysyy loppuun asti, se pelastuu."
Joka pysyy vahvana loppuun asti, pelastuu.
Joka on antanut elämänsä Jeesukselle, on jo pelastunut.
Jos haluaa pysyä pelastuneena, täytyy kestää loppuun asti.
Avaa hetkeksi taas Luuk. 21:19.
Jeesus puhuu samankaltaisesta tilanteesta.
"Kestäväisyydellänne te voitatte omaksenne elämän."
Pysykää lujina, niin voitatte omaksenne elämän.
Kestävyys on hinta, jonka joutuu maksamaan pelastuksesta.
Valmistaudutteko sitä varten?
Minä olen, henkisesti.
Olen alkanut usein rukoilla Isä meidän -rukouksen loppuosaa: -
"Äläkä saata meitä kiusaukseen, vaan päästä meidät pahasta."
Rukoilen: "Jumala, Sinä tiedät, miten paljon kestän."
"En halua pettää Sinua enkä kieltää uskoani."
"Älä saata minua kiusaukseen, jota en kestä."
"Päästä minut pahasta." Tästä on tullut minulle hyvin totta.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Marianne Tenetz